CELEX: 31987R3601
Language: el
Date: 1987-11-30 00:00:00
Title: Κανονισμός (ΕΟΚ) αριθ. 3601/87 της Επιτροπής της 30ής Νοεμβρίου 1987 για τροποποίηση των ανώτατων ενδεικτικών ορίων και των ποσοτήτων «στόχου» που προβλέπονται στον κανονισμό (ΕΟΚ) αριθ. 3955/86 στα πλαίσια του συμπληρωματικού μηχανισμού στις συναλλαγές στον τομέα του βοείου κρέατος

Avis juridique important

|

31987R3601

Κανονισμός (ΕΟΚ) αριθ. 3601/87 της Επιτροπής της 30ής Νοεμβρίου 1987 για τροποποίηση των ανώτατων ενδεικτικών ορίων και των ποσοτήτων «στόχου» που προβλέπονται στον κανονισμό (ΕΟΚ) αριθ. 3955/86 στα πλαίσια του συμπληρωματικού μηχανισμού στις συναλλαγές στον τομέα του βοείου κρέατος  

Επίσημη Εφημερίδα αριθ. L 339 της 01/12/1987 σ. 0058 - 0058

***** ΚΑΝΟΝΙΣΜΟΣ (ΕΟΚ) αριθ. 3601/87 ΤΗΣ ΕΠΙΤΡΟΠΗΣ  της 30ής Νοεμβρίου 1987  για τροποποίηση των ανώτατων ενδεικτικών ορίων και των ποσοτήτων «στόχου» που προβλέπονται στον κανονισμό (ΕΟΚ) αριθ. 3955/86 στα πλαίσια του συμπληρωματικού μηχανισμού στις συναλλαγές στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως της Ισπανίας και της Πορτογαλίας, και ιδίως το άρθρο 84 παράγραφος 4 και το άρθρο 85 παράγραφος 3,  Εκτιμώντας:  ότι το άρθρο 84 της πράξης προσχώρησης καθόρισε σε 22 000 τόνους για το έτος 1987 την ολική ποσότητα «στόχου» για τις εισαγωγές, στην Ισπανία, προϊόντων του τομέα του βοείου κρέατος με προέλευση την Κοινότητα με τη σύνθεσή της στις 31 Δεκεμβρίου 1985· ότι η προβλεπόμενη ποσότητα για τα νωπά ή διατηρημένα με απλή ψύξη κρέατα έχει επιτευχθεί κατά τη διάρκεια των τελευταίων μηνών· ότι η ισπανική παραγωγή δεν επέτρεψε να καλυφθεί η εσωτερική ζήτηση αυτού του κράτους μέλους, πράγμα που συνεπάγεται μια σημαντική αύξηση των τιμών στην ισπανική αγορά· ότι, για να εξασφαλισθεί ο εφοδιασμός της αγοράς αυτής, θα πρέπει να προβλεφθεί η υπέρβαση των προβλεπόμενων ποσοτήτων για τα προαναφερθέντα προϊόντα·  ότι θα πρέπει να περιορισθεί σε 2 000 τόνους η υπέρβαση της ποσότητας «στόχου» που καθορίστηκε για το έτος 1987· ότι θα πρέπει, εφεξής, να υπάρξει παρέκκλιση από τον κανονισμό (ΕΟΚ) αριθ. 3955/86 της Επιτροπής της 23ης Δεκεμβρίου 1986 που καθορίζει τα ανώτατα ενδεικτικά όρια και τις ποσότητες «στόχου» που εφαρμόζονται κατά το 1987 στα πλαίσια του συμπληρωματικού μηχανισμού στις συναλλαγές στον τομέα του βοείου κρέατος (1)·  ότι θα πρέπει να αναθεωρηθεί το ανώτατο ενδεικτικό όριο που προβλέπεται στο άρθρο 83 της πράξης προσχώρησης για να ληφθεί υπόψη, ιδίως, η υπέρβαση της ποσότητας «στόχου» για το 1987·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για τα νωπά ή διατηρημένα με απλή ψύξη κρέατα, το ανώτατο ενδεικτικό όριο που αναφέρεται στο άρθρο 1 του κανονισμού (ΕΟΚ) αριθ. 3955/86 καθορίζεται σε 4 200 τόνους βάρους σφαγίου·  2. Για το προϊόν που αναφέρεται στην παράγραφο 1, η ποσότητα « στόχου» που αναφέρεται στο άρθρο 2 του ίδιου κανονισμού μπορεί να ξεπεραστεί κατά τη διάρκεια του έτους 1987 κατά 2 000 τόνους βάρους σφαγίου.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Νοεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 365 της 24. 12. 1986, σ. 55.